Sukladno Pravilniku o postupku provođenja jednostavne nabave u Ministarstvu poljoprivrede od 2. siječnja 2019. godine, Klasa: 011-01/19-01/01, Urbroj: 525-06/1614-19-1 [u daljnjem tekstu: **Pravilnik**], Pravilniku o izmjeni Pravilnika o postupku provođenja jednostavne nabave od 17. ožujka 2021. godine, Klasa: 011-01/19-01/01, Urbroj: 525-06/0127-21-2 [u daljnjem tekstu: **Pravilnik o izmjeni - 2021**] i Pravilniku o izmjeni Pravilnika o postupku provođenja jednostavne nabave od 3. siječnja 2022. godine, Klasa: 011-01/19-01/01, Urbroj: 525-06/0127-21-32 [u daljnjem tekstu: **Pravilnik o izmjeni - 2022**] utvrđuje se sljedeća:

**DOKUMENTACIJA O NABAVI**

**[**u daljnjem tekstu: **dokumentacija]**

**POZIV ZA DOSTAVU PONUDA**

POSTUPAK - JEDNOSTAVNA NABAVA

**NAZIV PREDMETA NABAVE:**

Nabava usluge revizije i tehničke kontrole nad izvođenjem projekta uspostave informacijskog sustava za upravljanje Europskim fondom za pomorstvo, ribarstvo i akvakulturu (EFPRA) 2021.-2027. u sklopu Geoinformacijskog sustava ribarstva

Evidencijski broj nabave: 168/2022/JN

U Zagrebu, listopad 2022. godine

**Sadržaj**

[1. Podaci o naručitelju 2](#_Toc115675667)

[2. Podaci o osobi zaduženoj za komunikaciju s ponuditeljima 3](#_Toc115675668)

[3. Gospodarski subjekti s kojima je Naručitelj u sukobu interesa 3](#_Toc115675669)

[4. Podaci o postupku jednostavne nabave 3](#_Toc115675670)

[5. Procijenjena vrijednost nabave 3](#_Toc115675671)

[6. Ugovor / Narudžbenica 3](#_Toc115675672)

[7. Opis predmeta nabave 3](#_Toc115675673)

[8. Količina predmeta nabave 4](#_Toc115675674)

[9. Troškovnik – tehnička specifikacija 4](#_Toc115675675)

[10. Mjesto izvršenja predmeta nabave 4](#_Toc115675676)

[11. Rok izvršenja predmeta nabave 4](#_Toc115675677)

[12. Osnove za isključenje gospodarskog subjekta 4](#_Toc115675678)

[12.1. Nekažnjavanje 4](#_Toc115675679)

[12.2. Plaćene dospjele porezne obveze i obveze za mirovonsko i zdravstveno osiguranje 6](#_Toc115675680)

[13. Uvjeti sposobnosti 7](#_Toc115675681)

[13.1. Sposobnost za obavljanje profesionalne djelatnosti 7](#_Toc115675682)

[13.2. Uvjeti stručne sposobnosti o njihove minimalne razine: 7](#_Toc115675683)

[13.2.1. Iskustvo potrebno za izvršenje predmeta nabave 7](#_Toc115675684)

[13.2.2. Tehnički stručnjaci koji će biti angažirani na izvršenju predmeta nabave 8](#_Toc115675685)

[14. Oslanjanje na sposobnost drugih subjekata 8](#_Toc115675686)

[15. Podaci o ponudi 9](#_Toc115675687)

[15.1. Sadržaj ponude: 9](#_Toc115675688)

[16. Način određivanja cijene ponude 9](#_Toc115675689)

[17. Valuta ponude 9](#_Toc115675690)

[18. Kriterij za odabir ponude 10](#_Toc115675691)

[19. Jezik i pismo ponude 10](#_Toc115675692)

[20. Rok valjanosti ponude 10](#_Toc115675693)

[21. Rok, način i uvjeti plaćanja 10](#_Toc115675694)

[22. Datum i vrijeme dostave ponuda 10](#_Toc115675695)

[23. Jamstvo za uredno ispunjenje ugovora 10](#_Toc115675696)

[24. Otvaranje ponuda 11](#_Toc115675697)

[25. Tajnost podataka 11](#_Toc115675698)

[26. Izmjene ugovora 11](#_Toc115675699)

[27. Odabir ponuditelja 11](#_Toc115675700)

[PRILOG I – PONUDBENI LIST 1](#_Toc115675701)

PRILOG II – Projektni zadatak

PRILOG III – Tehnička specifikacija

PRILOG IV – Troškovnik

PRILOG V – Izjava o raspolaganju sa stručnjacima i navod o iskustvu stručnjaka iz

životopisa

PRILOG VI – Izjava o nekažnjavanju

## Podaci o naručitelju

**REPUBLIKA HRVATSKA, MINISTARSTVO POLJOPRIVREDE**

**(u daljnjem tekstu: Naručitelj)**

OIB: 76767369197

Adresa: Ulica grada Vukovara 78, 10000 Zagreb

URL: https://poljoprivreda.gov.hr/

## Podaci o osobi zaduženoj za komunikaciju s ponuditeljima

Kontakt osoba: Goran Maravić, Adrijan Humaan, Dijana Jurković

Telefon: 01/6408-144, 01/6106-860, 01/6106-564

e-mail: [javna.nabava@mps.hr](mailto:javna.nabava@mps.hr)

## Gospodarski subjekti s kojima je Naručitelj u sukobu interesa

Sukladno članku 80. stavku 2. točki 2. Zakona o javnoj nabavi („Narodne novine“, broj 120/16), predstavnik Naručitelja iz članka 76. stavka 2. je u sukobu interesa sa sljedećim gospodarskim subjektima:

• Calla Logistics d.o.o. za usluge, Novaki (Grad Sveta Nedjelja), Industrijsa 5, OIB: 54415022181;

• TOURING INT. Szolgáltató Korlátolt Felelösségü Társaság, 6721 Szeged, Szilágyi utca 2. 2. em. 214.

## Podaci o postupku jednostavne nabave

Evidencijski broj nabave: 168/2022/JN

Vrsta postupka nabave: jednostavna nabava temeljem Pravilnika, Pravilnika o izmjeni - 2021 i Pravilnika o izmjeni - 2022.

Poziv za dostavu ponuda objavljuje se na službenoj web stranici Naručitelja.

## Procijenjena vrijednost nabave

Procijenjena vrijednost nabave iznosi 100.000,00 kuna bez PDV-a.

## Ugovor / Narudžbenica

Predviđa se sklapanje Ugovora.

## Opis predmeta nabave

Predmet nabave je nabava usluge revizije i tehničke kontrole nad izvođenjem projekta uspostave informacijskog sustava za upravljanje Europskim fondom za pomorstvo, ribarstvo i akvakulturu (EFPRA) 2021.-2027. u sklopu Geoinformacijskog sustava ribarstva. Detaljan opis predmeta nabave nalazi se u **Prilogu II** – Projektni zadatak i **Prilogu III** – Tehnička specifikacija koji su sastavni dio ove dokumentacije.

Dopušteno je nuditi isključivo cjelokupan predmet nabave.

## Količina predmeta nabave

Količina predmeta nabave je navedena u troškovniku.

## Troškovnik – tehnička specifikacija

Troškovnik je sastavni dio ove dokumentacije – **Prilog IV**.

## Mjesto izvršenja predmeta nabave

Mjesto izvršenja predmeta nabave je u Zagrebu.

## Rok izvršenja predmeta nabave

Rok izvršenja predmeta nabave je 13 mjeseci od dana obostranog potpisa Ugovora.

## Osnove za isključenje gospodarskog subjekta

## Nekažnjavanje

Naručitelj je obvezan isključiti gospodarskog subjekta iz ovog postupka jednostavne nabave u sljedećim slučajevima:

**1.** ako je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) **sudjelovanje u zločinačkoj organizaciji**, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) **korupciju**, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) **prijevaru**, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) **terorizam ili kaznena djela povezana s terorističkim aktivnostima**, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) **pranje novca ili financiranje terorizma**, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) **dječji rad ili druge oblike trgovanja ljudima**, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

**2.** ako gospodarski subjekt koji **nema poslovni nastan u Republici Hrvatskoj** ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i **koja nije državljanin Republike Hrvatske** pravomoćnom presudom osuđena za kaznena djela iz točke 3.1.1. podtočaka od a) do f) ove DON i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Za potrebe utvrđivanja okolnosti iz ove točke gospodarski subjekt je obvezan dostaviti:

- izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno čiji je osoba državljanin.

- ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obhvaćaju okolnosti iz točke 12.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Za potrebe utvrđivanja okolnosti iz ove točke gospodarski subjekt u ponudi dostavlja:**

* Izjavu o nekažnjavanju iz PRILOGA VI ove dokumentacije

***(Izjava mora biti potpisana od strane ovlaštene osobe gospodarskog subjekta.)***

Naručitelj će nakon rangiranja ponuda, sukladno kriteriju za odabir, od najpovoljnijeg ponuditelja zatražiti ovjeru dostavljene Izjave od strane javnog bilježnika.

Smatra se da je dokument iz ove točke vežeći ako nije stariji više od šest mjeseci od dana slanja ovog Poziva za dostavu ponude. Dostavlja se za gospodarski subjekt/te i svaku osobu koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta.

Temeljem članka 20. stavka 12. Pravilnika o dokumentaciji o nabavi te ponudi u postupcima javne nabave (NN broj 65/17 i 75/20), izjavu iz članka 265. stavka 2. u vezi s člankom 251. stavkom 1. ZJN2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

## Plaćene dospjele porezne obveze i obveze za mirovonsko i zdravstveno osiguranje

Naručitelj će isključiti gospodarski subjekt iz ovog postupka jednostavne nabave ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka jednostavne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Za potrebe utvrđivanja okolnosti iz ove točke gospodarski subjekt u ponudi dostavlja:**

- potvrdu porezne uprave ili drugog nadležnog tijela u državi poslovnog nastana gospodarskog subjekta *(Ponuditelj može dostaviti presliku potvrde porezne uprave).*

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju navedeni dokumenti ili ako ne obuhvaćaju sve okolnosti iz točke 10.2., oni mogu biti zamijenjeni:

- izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Smatra se da je dokument iz ove točke važeći ako nije stariji od dana slanja ovog Poziva za dostavu ponuda.

**NAPOMENA:** Osnove za isključenje gospodarsko subjekta primjenjuju se i na članove Zajednice ponuditelja i podugovaratelje te su isti dužni na isti način dokazati da ne postoji osnova za isključenje gospodarskog subjekta iz točke 11. ove dokumentacije. Ukoliko naručitelj utvrdi da postoji osnova za isključenje podugovaratelja, zatražit će od gospodarskog subjekta zamjenu tog podugovaratelja u primjerenom roku, ne kraćem od pet dana.

## Uvjeti sposobnosti

## Sposobnost za obavljanje profesionalne djelatnosti

U svrhu dokazivanja sposobnosti za obavljanje profesionalne djelatnosti, ponuditelj je obvezan dostaviti:

- izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana *(Ponuditelj može dostaviti presliku izvoda).*

Dokument iz ove točke je važeći ako nije stariji od dana slanja ovog poziva za dostavu ponuda.

Navedeni dokaz je potrebno dostaviti i za članove Zajednice ponuditelja i podugovaratelje, ako je primjenjivo.

## Uvjeti stručne sposobnosti o njihove minimalne razine:

Tehnička i stručna sposobnost se traži kako bi se osiguralo da gospodarski subjekt ima potrebne tehničke resurse na odgovarajućoj razini kvalitete kako slijedi:

## Iskustvo potrebno za izvršenje predmeta nabave

Popis glavnih usluga pruženih u godini u kojoj je započeo postupak jednostavne nabave i tijekom tri godine koje prethode toj godine, a sukladno članku 268. stavku 1. točka 3. ZJN 2016, pružio usluge iste ili slične predmetu nabave.

Minimalna razina sposobnosti: zbirna vrijednost svih usluga sa popisa mora biti minimalno u iznosu od 50.000,00 kn bez PDV-a.

Navedenim popisom ponuditelj dokazuje da ima stečeno iskustvo s izvršenjem predmeta nabave, a što znači da naručitelj može očekivati valjano ispunjenje ugovornih obaveza.

## Tehnički stručnjaci koji će biti angažirani na izvršenju predmeta nabave

Ponuditelj mora dokazati da ima na raspolaganju sljedeće stručnjake s minimalno sljedećim kvalifikacijama:

**Stručnjak za koordinaciju i praćenje provedbe projekata**

- Završen najmanje preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij

- Iskustvo od najmanje 3 godine na poslovima koordinacije i praćenja provedbe projekata uspostave informacijskih sustava

- Najmanje dva uspješno završena projekta na kojima je obavljao poslove koordinacije i praćenja provedbe projekata vezane za uspostavu informacijskih sustava

**Stručnjak za razvoj aplikacija**

- Završen najmanje preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij

- Iskustvo od najmanje 3 godine na razvoju aplikacija

- Najmanje dva uspješno završena projekta na kojima je obavljao poslove razvoja aplikacija

**Ponuditelj je obvezan dostaviti:**

* **Životopise** za ponuđene stručnjake
* **Dokaz o obrazovanju** za ponuđene stručnjake(diplomu ili jednakovrijedan dokument)
* **Prilog V –** Izjava o raspolaganju sa stručnjacima i navod o iskustvu stručnjaka iz životopisa

## Oslanjanje na sposobnost drugih subjekata

Gospodarski subjekt može se u postupku jednostavne nabave radi dokazivanja ispunjavanja kriterija za odabir gospodarskog subjekta osloniti na sposobnost drugih subjekata, bez obzira na pravnu prirodu njihova međusobnog odnosa.

Ako se gospodarski subjekt oslanja na sposobnost drugih subjekata, mora dokazati Naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Naručitelj će od gospodarskog subjekta zahtijevati da zamijeni subjekt na čiju sesposobnost oslonio radi dokazivanja kriterija za odabir, ako na temelju provjere utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim u ovoj točki Dokumentacije o nabavi.

## Podaci o ponudi

Pri izradi ponude **ponuditelj se mora pridržavati uvjeta iz ove dokumentacije** i svih njenih privitaka te **ne smije ni na koji način mijenjati i nadopunjavati tekst ove dokumentacije**.

## Sadržaj ponude:

1. Popunjen ponudbeni list
2. Popunjen troškovnik
3. Dokumente pod točkom 12. ove dokumentacije
4. Dokumente pod točkom 13. ove dokumentacije

Sukladno članku 293. Zakona o javnoj nabavi („Narodne novine“, broj 120/16), Naručitelj zadržava pravo, ako je to potrebno, tražiti od ponuditelja dopunu i/ili pojašnjenje sadržaja dostavljene ponude.

## Način određivanja cijene ponude

Cijena ponude piše se brojkama u apsolutnom iznosu. Ukupna cijena obvezno se upisuje u obrazac Ponudbenog lista (Prilog I) i u troškovniku Prilog IV ove dokumentacije.

U cijenu ponude bez PDV-a moraju biti uračunati svi troškovi i popusti. Ponuđena cijena je nepromjenjiva za cijelo vrijeme važenja ugovora. Ponuditelj potpisom i pečatom Ponudbenog lista daje izjavu o nepromjenjivosti cijena.

Pretpostavlja se da je ponuditelj proučio važeće propise u Republici Hrvatskoj koji se odnose na njegovo poslovanje, a posebno one koji se odnose na njegove obveze plaćanja takse, poreza (osim PDV-a) i druga davanja te da po osnovu istih neće i ne može tražiti izmjenu ponuđene i ugovorene cijene.

Nije dopušteno iskazivanje alternativnih cijena ponude, cijena s deviznom klauzulom, iskazivanje cijene u relativnim iznosima, kao i dostave ponude pod uvjetima koji nisu predviđeni u dokumentaciji.

## Valuta ponude

Cijena ponude se izražava u kunama. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

## Kriterij za odabir ponude

Kriterij na kojem će Naručitelj temeljiti odabir ponude je ekonomski najpovoljnija ponuda koja ispunjava u cijelosti zahtjeve naručitelja određene u ovoj dokumentaciji o nabavi, a relativni ponder cijene je 100%.

## Jezik i pismo ponude

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Sva ostala dokumentacija koja se prilaže uz ponudu mora biti na hrvatskom jeziku. Sva popratna dokumentacija može biti i na nekom drugom jeziku, ali se u tom slučaju obavezno prilaže i prijevod.

## Rok valjanosti ponude

Rok valjanosti ponude je 30 dana od dana dostave ponude. Naručitelj će odbiti ponudu čija je opcija kraća od zahtijevane.

Naručitelj zadržava pravo pisanim putem zatražiti izjavu o produljenju roka valjanosti ponude. U tom slučaju ponuditelj će produžiti i valjanost jamstva za ozbiljnost ponude (ako je traženo) koja ne smije biti kraća od roka valjanosti ponude.

## Rok, način i uvjeti plaćanja

Naručitelj će predmet nabave plaćati mjesečno, na temelju ispostavljenih mjesečnih računa za izvršenu predmetnu uslugu u roku 30 dana od dana izdavanja računa, uz uvjet da je računu prethodila primopredaja potpisanog i ovjerenog zapisnika o izvršenoj usluzi.

Način plaćanja: doznako na žiro račun ponuditelja. Predujam isključen, kao i traženje instrumenata osiguranja plaćanja.

Na temelju Zakona o elektroničkom izdavanju računa u javnoj nabavi (NN 94/2018) Izvršitelj dostavlja e-Račun za isporučen predmet nabave, a isti je Naručitelj dužan zaprimiti i platiti sukladno navedenom Zakonu.

Izvor sredstava za nabavu (proračun Ministarstva za 2022. i projekcije za 2023. i 2024. godinu): Pozicija – A828057 – Operativni program ribarstva, Konto – 3237 – Intelektualne i osobne usluge.

## Datum i vrijeme dostave ponuda

Ponuda se dostavlja skenirana elektroničkom poštom na: [javna.nabava@mps.hr](mailto:javna.nabava@mps.hr) i [dijana.jurkovic@mps.hr](mailto:dijana.jurkovic@mps.hr) i najkasnije do **10. listopada 2022. do 10:00 h**.

## Jamstvo za uredno ispunjenje ugovora

Odabrani ponuditelj s kojim će naručitelj sklopiti ugovor o jednostavnoj nabavi u obvezi je dostaviti jamstvo za uredno ispunjenje ugovora za slučaj povrede ugovornih obveza u obliku zadužnice popunjene sukladno Pravilniku o obliku i sadržaju zadužnice (NN broj 115/12 i 82/17), u visini 10% (deset posto) u apsolutnom iznosu bez PDV-a od ugovorenog iznosa, s rokom važenja 30 dana nakon isteka ugovora, bez uvećanja, sa zakonskim kamatama po stopi određenoj sukladno članku 29. stavku 2. Zakona o obveznim odnosima (NN broj 35/05, 41/08, 125/11, 78/15, 29/18 i 126/21).

Iznimno od prethodno propisanog jamstva za uredno ispunjenje ugovora, ponuditelj može naručitelju Ministarstvu poljoprivrede uplatiti novčani polog u navedenom iznosu u kunama na IBAN: HR1210010051863000160, model: HR64 9725-1079-datum uplate, s naznakom: jamstvo za uredno ispunjenje ugovora – evidencijski broj nabave: 168/2022/JN.

Odabrani će ponuditelj naručitelju predati jamstvo za uredno izvršenje ugovora najkasnije u roku od 20 dana od dana potpisa ugovora o jednostavnoj nabavi.

## Otvaranje ponuda

Naručitelj neće javno otvarati ponude obzirom da se radi o postupku jednostavne nabave.

## Tajnost podataka

Gospodarski subjekt u postupku jednostavne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom. Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

## Izmjene ugovora

Ovim pozivom za dostavu ponuda predviđena je mogućnost izmjene osnovnog ugovora sukladno člancima 314. – 321. Zakonu o javnoj nabavi (NN broj 120/16).

## Odabir ponuditelja

Na osnovi pregleda pristiglih ponuda sastavlja se Zapisnik o odabiru ponuda u postupku jednostavne nabave, kojim se utvrđuje najpovoljnija ponuda, te se predlaže ovlaštenoj osobi naručitelja sklapanje ugovora s odabranim ponuditeljem. Za odabir dovoljna je jedna prihvatljiva ponuda. U slučaju da je u postupku nabave sudjelovalo više ponuditelja, svi će biti obaviješteni o odabiru najpovoljnijeg ponuditelja.

Naručitelj neće prihvatiti ponudu ponuditelja GDi d.o.o., Baštijanova 52 a, 10000 Zagreb ili nekog pravnog subjekta koji je povezan s navedenom tvrtkom budući da je isti po završenom otvorenom postupku javne nabave Uspostava informacijskog sustava za upravljanje Europskim fondom za pomorstvo, ribarstvo i akvakulturu (EFPRA) 2021. – 2027. (E-Kohezija: elektronički sustav za razmjenu podataka između programskih tijela), evidencijski broj nabave: 64/2022/VV, odabrani i ugovoreni izvođač.

## PRILOG I – PONUDBENI LIST

Broj ponude: \_\_\_\_\_\_\_\_\_\_\_\_\_\_\_\_\_\_\_\_\_ Datum ponude:\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Naziv i sjedište naručitelja | **Ministarstvo poljoprivrede**  **Vukovarska 78**  **10 000 Zagreb**  **OIB: 76767369197** |

PREDMET NABAVE: Nabava usluge revizije i tehničke kontrole nad izvođenjem projekta uspostave informacijskog sustava za upravljanje Europskim fondom za pomorstvo, ribarstvo i akvakulturu (EFPRA) 2021. – 2027.

|  |  |  |  |
| --- | --- | --- | --- |
| **Naziv i sjedište ponuditelja/nositelja zajedničke ponude** | |  | |
| Adresa: |  | | |
| Adresa za dostavu pošte: |  | | |
| OIB\*: |  | MB: |  |
| Telefon: |  | Telefaks: |  |
| E-mail: |  | Žiro račun i naziv banke: |  |
| Ponuditelj je u sustavu PDV-a (zaokružiti): | | DA NE | |
| Kontakt osoba ponuditelja: | |  | |
| Ime i prezime osobe/a odgovorne/ih za izvršenje predmeta nabave | |  | |

\*ili nacionalni identifikacijski broj prema zemlji sjedišta gospodarskog subjekta, ako je primjenjivo

|  |  |  |  |
| --- | --- | --- | --- |
| **Naziv i sjedište člana zajednice ponuditelja\*\*** | |  | |
| Adresa: |  | | |
| Adresa za dostavu pošte: |  | | |
| OIB\*: |  | MB: |  |
| Telefon: |  | Telefaks: |  |
| E-mail: |  | Žiro račun i naziv banke: |  |
| Član zajednice ponuditelja je u sustavu PDV-a (zaokružiti) | | DA NE | |
| Kontakt osoba člana zajednice ponuditelja: | |  | |
| Ime i prezime osobe/a odgovorne/ih za izvršenje predmeta nabave: | |  | |

\*ili nacionalni identifikacijski broj prema zemlji sjedišta gospodarskog subjekta, ako je primjenjivo

\*\*podaci o članovima zajednice ponuditelja ispunjavaju se **samo u slučaju podnošenja zajedničke ponude**. U slučaju većeg broja sudionika u zajednici ponuditelja potrebno je za svakog sudionika u zajednici ponuditelja dostaviti tražene podatke.

Proučivši naručiteljevu dokumentaciju o nabavi, evidencijski broj nabave: 168/2022/JN, mi dolje potpisani, izjavljujemo da nudimo usluge revizije i tehničke kontrole nad izvođenjem projekta uspostave informacijskog sustava za upravljanje Europskimfondom za pomorstvo, ribarstvo i akvakulturu (EFPRA) 2021.-2027., a što se obvezujemo izvršiti u skladu sa svim uvjetima i zahtjevima iz ove dokumentacije, primjenjivim pozitivnim propisima i pravilima struke, **po cijeni** obračunatoj na način propisan ovom dokumentacijom, **u iznosu**:

|  |  |  |
| --- | --- | --- |
| **Cijena ponude bez PDV-a** | brojevima |  |
| **Iznos PDV-a – 25%** | brojevima |  |
| **Cijena ponude s PDV-om** | brojevima |  |

Izjavljujemo da je ponuđena cijena nepromjenjiva za vrijeme trajanja ugovora koji će se napisati na osnovu ove ponude. Mogućnost izmjene cijene zbog promjene tečaja strane valute u odnosu na hrvatsku kunu (valutna klauzula) je isključena.

Za izvršenje usluge koja je predmet ovog postupka nabave namjeravamo dio Ugovora o nabavi dati u podugovor sljedećim podugovarateljima:

|  |  |  |  |
| --- | --- | --- | --- |
| **Naziv podugovaratelja\*\*\*** | naziv tvrtke |  | |
| skraćeni naziv tvrtke |  | |
| Sjedište: |  | | |
| OIB: |  | MB: |  |
| Telefon: |  | Telefaks: |  |
| E-mail: |  | Žiro račun i naziv banke: |  |

**\*\*\*** Podatke o podugovarateljima ponuditelj ispunjavaju **samo u slučaju kada se dio ugovora o jednostavnoj nabavi daje u podugovor**. U slučaju većeg broja sudionika podugovaratelja potrebno je za svakog sudionika dostaviti tražene podatke.

|  |  |  |  |  |  |
| --- | --- | --- | --- | --- | --- |
| Usluge/radove/robe koje će pružiti/izvesti/isporučiti podugovaratelj\*\*\*\* | | |  | | |
| **Redni broj** | **Predmet** | **Količina** | **Vrijednost** | **Mjesto** | **Rok pružanja usluga/izvođenja radova/isporuke robe** |
| **1.** |  |  |  |  |  |
| **2.** |  |  |  |  |  |

**\*\*\*\*** Podatke o uslugama/radovima/robama koje će pružiti/izvesti podugovaratelj ispunjavaju se samo **u slučaju kada se dio ugovora o jednostavnoj nabavi daje u podugovor**.

|  |  |
| --- | --- |
| Rok valjanosti ponude | 30 dana od dana dostave ponude |
| U slučaju zajednice ponuditelja kao osoba zadužena za komunikaciju s Naručiteljem ovlašćuje se: |  |

|  |  |
| --- | --- |
| Mjesto izvršenja predmeta nabave | Mjesto izvršenja predmeta nabave je u Zagrebu. |
| Rok izvršenja predmeta nabave | Rok izvršenja predmeta nabave je 13 mjeseci od dana obostranog potpisa Ugovora. |
| Rok, način i uvjeti plaćanja | Naručitelj će predmet nabave plaćati mjesečno, na temelju ispostavljenih mjesečnih računa za izvršenu predmetnu uslugu u roku 30 dana od dana izdavanja računa, uz uvjet da je računu prethodila primopredaja potpisanog i ovjerenog zapisnika o izvršenoj usluzi.  Način plaćanja: doznako na žiro račun ponuditelja.  Predujam isključen, kao i traženje instrumenata osiguranja plaćanja.  Na temelju Zakona o elektroničkom izdavanju računa u javnoj nabavi (NN 94/2018) Izvršitelj dostavlja e-Račun za isporučen predmet nabave, a isti je Naručitelj dužan zaprimiti i platiti sukladno navedenom Zakonu.  Izvor sredstava za nabavu (proračun Ministarstva za 2022. i projekcije za 2023. i 2024. godinu): Pozicija – A828057 – Operativni program ribarstva, Konto – 3237 – Intelektualne i osobne usluge. |

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Mjesto i datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis ovlašteme osobe ponuditelja)